***PRILOGA 2***

**OBRAZLOŽITEV MERIL ZA OCENJEVANJE VLOGE PONUDNIKA**

1. Ponudbe, za katere bo ugotovljeno, da izpolnjujejo vse splošne pogoje bo ocenila komisija na podlagi meril.
2. Vse ocenjene ponudbe bodo razvrščene glede na število doseženih točk. Minimalni prag za uvrstitev ocenjenih ponudb v nadaljnji postopek je 50 točk pri merilih od 1 do 10, ter 40 % vsote ocenjenih točk pri merilih od 3 do 6 od vsote ocenjenih točk pri merilih od 1 do 10.
3. Komisija bo pripravila seznam, na osnovi katerega se bo z izbranimi ponudniki sklenila prodajna, pogodba o nakupu nepremičnin in sicer se bo prodajna pogodba sklenila s tistim ponudnikom ki bo na posamezni parceli, ki je predmet prodaje na podlagi meril ocenjen z višjim številom točk. V primeru, da dosežeta dve ponudbi (ali več ponudb ) enako število točk, ima prednost ponudba, ki ima višjo realizirano dodano vrednost na zaposlenega pri ponudniku v zadnjem poslovnem letu, pred letom oddaje ponudbe glede na podatke iz baze EBONITETE in/ali na podlagi dokazil, ki jih predloži ponudnik

**Komisija bo ocenjevala ponudnika ter rezultat njegove investicije (proces produkt, storitev, v nadaljevanju investicija).**

Ponudbe bodo ocenjene na osnovi naslednjih meril:

**1. Prednostna področja**

*Pri tem merilu se upošteva eno podmerilo (največje možno število točk je 6 točk). Merilo se ocenjuje na podlagi navedb v investicijskem programu in v Obrazcu 4: doseganje meril*

|  |  |
| --- | --- |
| Investicija se uvršča v prednostna področja glede na 9.a člen Uredbe ZSInv | 6 točk |
| Investicija se ne uvršča v prednostna področja glede na 9.a člen Uredbe ZSInv | 0 točk |

**Pojasnilo k merilu 1:**

9.a člen Uredbe o načinu ugotavljanja pogojev in meril za dodelitev investicijskih spodbud ter pogojev za strateško investicijo (Uradni list RS št. 47/2018, 191/2020, 36/2021,26/2022, v nadaljevanju; Uredba) ) določa, da se v skladu z načrtom za okrevanje in odpornost med prednostna področja uvrščajo naslednji sektorji:

- napredna avtomobilska industrija in mobilnost,

- proizvodnja strojev in izdelkov iz kovin,

- sektor hrane in pijače,

- sektor informacijske in komunikacijske tehnologije,

- proizvodnja električne opreme in

- farmacevtska industrija in proizvodnja medicinske opreme.

Med prednostna področja se štejejo tudi prebojna področja oziroma blago in storitve, kot jih določa Program spodbujanja investicij in internacionalizacije slovenskega gospodarstva, ki je javno objavljen na naslednji spletni strani: <https://www.gov.si/zbirke/projekti-in-programi/kljucni-poudarki-programa-spodbujanja-investicij-in-internacionalizacije-slovenskega-gospodarstva/>. V zadevnem programu so prebojna področja natančneje opredeljena na strani št. 41 in 42 pod točko: »5.1.1 Prebojna področja«, kot sledi:

Tehnologije:

* nanotehnologija, mikro in nanoelektronika, fotonika, senzorika, plazemske tehnologije, napredni materiali, napredne proizvodne tehnologije, industrijska biotehnologija, umetna inteligenca ipd., so vertikalno vpete v vse v nadaljevanju naštete prednostne sektorje in hkrati pomembno vplivajo na njihov razvoj in konkurenčnosto.

Blago:

• izdelki, ki ustrezajo kriterijem Industrije 4.0.( [kiber-realni sistem](https://sl.wikipedia.org/wiki/Kibernetika), [internet stvari](https://sl.wikipedia.org/wiki/Internet_stvari), [računalništvo v oblaku](https://sl.wikipedia.org/wiki/Ra%C4%8Dunalni%C5%A1tvo_v_oblaku) in [kognitivno](https://sl.wikipedia.org/wiki/Kognicija) računalništvo)

• (pol)izdelki s področja naprednih mobilnih rešitev (električna vozila, multimodalnost ipd.).

• končni izdelki, ki imajo integrirane sodobne digitalne rešitve (programska oprema, senzorji, robotika, internetne stvari).

• vrhunsko oblikovani izdelki.

• strojegradnja in orodjarstvo z visoko dodano vrednostjo.

• zdravstvena oprema in zdravila.

• proizvodi obrambne in vesoljske industrije.

• končni izdelki, ki so v prodaji pod lastno (slovensko) blagovno znamko.

• napredni kompozitni materiali in 3D tiskanje.

• drugi tehnološko visoko zahtevni izdelki.

• lesni končni izdelki z višjo dodano vrednostjo (nacionalna surovina).

• ekološko pridelani kmetijski produkti, naravna zdravila in kozmetika.

• prodaja strojne opreme (hardware) z visoko dodano vrednostjo.

Storitve:

• storitve, ki temeljijo na znanju (umetna inteligenca, virtualna resničnost, blokovne tehnologije, upravljanje podatkovnih baz, druge IKT storitve z visoko dodano vrednostjo, programska oprema, biotehnologija, arhitekturno-projektantske, svetovalne, oblikovalske storitve).

• okoljske storitve (krožno gospodarstvo, razvoj novih materialov, učinkovita raba energije in virov ipd.).

• logistično-distribucijske storitve.

• personalizirane medicinske storitve v kurativne in preventivne namene, napredna medicina (biofarmacevtika, genske terapije, cepiva, bionika, diagnostika ipd.) in razvojne storitve s tega področja.

• E-trgovina in druge napredne storitve na področju spremenjenih potrošniških navad.

• komercializacija inovativnih izdelkov z velikim potencialom rasti v tujini.

• inženirsko-projektantske in gradbene storitve (okoljski inženiring, OVE ipd.)

**2. Stopnja tehnološke zahtevnosti investicije**

*Pri tem merilu se upošteva eno podmerilo (največje možno število točk je 10 točk). Merilo se ocenjuje na podlagi podatkov Obrazca 4; doseganje meril ter na podlagi pojasnil k merilu navedenega dokumenta OECD o razvrščanju dejavnosti glede na intenzivnost raziskav in razvoja v končnem izdelku oziroma storitvi oziroma procesu kot rezultatu investicije.*

|  |  |
| --- | --- |
| Investicija se uvršča v dejavnost z visoko intenzivnostjo raziskav in razvoja. | 10 točk |
| Investicija se uvršča v dejavnost s srednje visoko intenzivnostjo raziskav in razvoja. | 8 točk |
| Investicija se uvršča v dejavnost s srednjo intenzivnostjo raziskav in razvoja. | 6 točk |
| Investicija se uvršča v dejavnost s srednje nizko intenzivnostjo raziskav in razvoja. | 4 točke |
| Investicija se uvršča v dejavnost z nizko intenzivnostjo raziskav in razvoja. | 2 točki |

**Pojasnilo k merilu 2:**

Ocenjuje se intenzivnost raziskav in razvoja v končnem izdelku oziroma storitvi oziroma procesu kot rezultatu investicije na podlagi dvomestne klasifikacije dejavnosti, v katero se investicija uvršča.

Dejavnost na ravni štirimestne klasifikacije dejavnosti, v katero se investicija uvršča, prijavitelj opredeli v vlogi.

V spodaj priloženi tabeli z naslovom »Annex 2. R&D intensity classification at a two-digit level« iz strani 21 dokumenta OECD, ki je dostopen na spodnji povezavi, <https://www.oecd-ilibrary.org/docserver/5jlv73sqqp8r-en.pdf?expires=1530881206&id=id&accname=guest&checksum=BF488301EFB4085F39B57E1BEF476DBC>, je opredeljeno, katere dejavnosti (na ravni dvomestne klasifikacije dejavnosti) se uvrščajo v dejavnosti z nizko, srednje nizko, srednjo, srednje visoko in z visoko intenzivnostjo raziskav in razvoja.

****

**3. Vpliv gospodarske družbe(ponudnika) in investicije na okolje**

*Pri tem merilu se upošteva eno podmerilo (največje možno število točk je 15 točk).*

|  |  |
| --- | --- |
| Gospodarska družba ima pridobljen okoljski certifikat ali registracijo oziroma bo v dveh letih po zaključku investicije pridobila certifikat oziroma registracijo:  - certifikat za izpolnjevanje standarda ISO 14001  - dokazilo o registraciji organizacije v sistem Emas. | 15 točk |
| V gospodarski družbi je bila za izdelek, proces ali storitev, ki bo rezultat investicije, narejena analiza LCA (Life Cycle Assessment – celostno vrednotenje okoljskih vplivov), ki za izdelek, proces ali storitev izkazuje manjši okoljski vpliv od vpliva ob oddaji vloge oziroma primerjalno glede na vpliv sorodnega izdelka, procesa ali storitve na trgu. | 11 točk |
| Gospodarska družba bo v šestih mesecih po zaključku investicije za izdelek, ki je rezultat investicije, ali za drug izdelek, s katerim je storitev ali proces, ki je rezultat investicije, povezan, in je vključen v sistem podeljevanja okoljskih znakov, pridobila okoljski znak tipa I (v skladu s SIST EN ISO 14024). | 7 točk |

**Pojasnilo k merilu 3:**

Pri tem merilu je mogoče doseči največ 15 točk, točke se dodeli po podmerilu, na osnovi katerega doseže ponudba največje število točk. Ocenjuje se na podlaginavedb v Obrazcu 4: doseganje meril in predloženih dokazil, v kolikor je to zahtevano v podmerilih ali pojasnilih k merilu. V kolikor je zahtevana predložitev dokazila, pa le-to ni bilo priloženo ponudbi , bo ponudnik pri zadevnem podmerilu prejel 0 točk. Komisija ne bo pozivala ponudnika za dopolnitev, če bo v ponudbi navedel, da izpolnjuje pogoje za točke po podmerilu, ustreznega dokazila pa ne bo predložil.

Pri prvem podmerilu, ki se nanaša na področje sistema ravnanja z okoljem in pri katerem se dodeli 15 točk, se ocenjuje, če je ponudbi priloženo dokazilo, da ima ponudnik pridobljen okoljski certifikat za izpolnjevanje standarda ISO 14001 ali registracijo organizacije v sistem Emas, oziroma se ponudnik v prodajni pogodbi, če bo izbran zaveže, da bo v dveh letih po zaključku investicije pridobil zadevni certifikat oziroma registracijo.

Pri drugem podmerilu, ki se nanaša na področje analize LCA (Life Cycle Assessment – celostno vrednotenje okoljskih vplivov) in pri katerem se dodeli 11 točk, se ocenjuje, če je ponudbi priloženo dokazilo, da je bila pri ponudniku za izdelek, proces ali storitev, ki bo rezultat investicije, narejena analiza LCA, ki za izdelek, proces ali storitev izkazuje manjši okoljski vpliv od vpliva ob oddaji ponudbe oziroma primerjalno glede na vpliv sorodnega izdelka, procesa ali storitve na trgu. LCA analiza mora biti izdelana s strani usposobljenega strokovnjaka in skladna s standardoma ISO 14040 in ISO 14044, kar morata s podpisom potrditi odgovorna oseba ponudnika in odgovorna oseba za pripravo LCA analize.

Pri tretjem podmerilu, ki se nanaša na področje okoljskih znakov za izdelek in pri katerem se dodeli 7 točk, se ocenjuje, da če se ponudnik zaveže, da bo v šestih mesecih po zaključku investicije za izdelek, ki bo rezultat investicije, pridobil okoljski znak tipa I (v skladu s SIST EN ISO 14024). V primeru, da bo rezultat investicije storitev ali proces, se 7 točk dodeli tudi v primeru, da bo ponudnik v ponudbi izkazal, da bo okoljski znak tipa I (v skladu s SIST EN ISO 14024) v šestih mesecih po zaključku investicije pridobila gospodarska družba, ki bo kupec oziroma uporabnik storitve ali procesa, ki bo rezultat investicije, za drug izdelek, s katerim je storitev ali proces, ki je rezultat investicije, povezana oziroma povezan in ki je vključen v sistem podeljevanja okoljskih znakov. Slednje ponudnik izkaže s predložitvijo izjave gospodarske družbe, da bo v šestih mesecih po zaključku investicije pridobila okoljski znak tipa I, ki bo kupec oziroma uporabnik storitve ali procesa, ki bo rezultat investicije.

Pojasnila in definicije v zvezi s posameznimi elementi podmeril:

Prvo podmerilo:

ISO 14001 je mednarodni standard, ki zajema obvladovanje okoljskih vidikov proizvodne ali storitvene dejavnosti ter obsega izpolnjevanje zakonskih zahtev, učinkovito izkoriščanje virov in preprečevanje onesnaževanja okolja.

Shema EMAS (ECO – Management and Audit Scheme – sistem EU za okoljevarstveno vodenje organizacij) je namenjena spodbujanju primernejšega ravnanja z okoljem in obveščanju javnosti o vplivih njihovih dejavnosti na okolje. Okoljska izjava je glavni način seznanjanja javnosti z rezultati nenehnega izboljševanja učinkov ravnanja z okoljem, hkrati je izjava tudi priložnost za promocijo pozitivne podobe organizacije pri kupcih, dobaviteljih, okolici, pogodbenikih in zaposlenih.

Drugo podmerilo:

Analiza življenjskega cikla oziroma celostno vrednotenje okoljskih vplivov (LCA - Life Cycle Assessment) je metodologija, ki se uporablja za analizo vplivov na okolje izdelka ali storitve v vseh fazah njegovega življenjskega cikla. Življenjski cikel izdelka ali storitve je zaporedje medsebojno povezanih faz skozi celotno vrednostno verigo, od nakupa in prevoza surovin ter primarnih proizvodov, proizvodnje, distribucije, uporabe do reciklaže in njegove končne odstranitve. V analizo so vključene vse vrste vplivov na okolje, kot so poraba virov, vode in energije, emisije CO2 in ostale emisije nevarnih snovi. Ocenjevanje življenjskega cikla je orodje, ki temelji na mednarodno standardizirani metodologiji, ki omogoča strukturirano in celovito ovrednotenje vplivov, ki jih imajo izdelki in storitve na okolje in tudi zdravje ljudi, od njihove »zibelke do groba«. Osnovno metodologijo za ocenjevanje vpliva izdelkov ali storitev skozi njihov življenjski cikel (LCA) določata standarda ISO 14040 in ISO 14044.

Tretje podmerilo:

Znak tipa I (SIST EN ISO 14024) označuje izdelke, ki temeljijo na presoji okoljskih vplivov življenjskega kroga izdelka in zagotavlja, da se izdelki proizvedejo, uporabljajo in odlagajo na trajnosten in okolju prijazen način. Okoljske zahteve je postavil neodvisni organ, spremljajo pa jih z revizijskim postopkom. Certificiranje s strani zunanjega neodvisnega preveritelja zagotavlja preglednost in verodostojnost. V to kategorijo spada večina obstoječih uradnih nacionalnih in večnacionalnih shem znakov za okolje v Evropi (EU marjetica, Modri Angel, Nordijski labod). Znak za okolje je prostovoljno pridobljena oznaka, ki jo potrdi tretja stranka. Temelji na multiplikativnih okoljskih zahtevah in znanstveno pridobljenih podatkih (LCA).

**Posebej opozarjamo, da bodo navedbe ponudnika tudi del del pogodbenih obveznosti, v kolikor bo ponudnik izbran Če ponudnik oziroma kupec nepremičnine pogodbenih obveznosti ne bo izpolnil, bo to razlog za vračilo investicijske spodbude (razlika med prodajno vrednostjo nepremičnine in ocenjeno vrednostjo nepremičnine) skupaj z zamudnimi obrestmi od dneva plačila kupnine do vračila zneska v proračun Mestne občine Nova Gorica.**

**4. Prispevek investicije na področju prehoda na krožno gospodarstvo, vključno s preprečevanjem in nadzorovanjem onesnaževanja**

*Pri tem merilu se upošteva eno podmerilo (največje možno število točk je 13 točk). Podpodročja področja prehoda na krožno gospodarstvo, vključno s preprečevanjem in nadzorovanjem onesnaževanja, so navedena pod tabelo.*

|  |  |
| --- | --- |
| Izkazan je prispevek rezultata investicije (produkt, storitev, proces) na treh ali več podpodročjih prehoda na krožno gospodarstvo, vključno s preprečevanjem in nadzorovanjem onesnaževanja zraka, vode in tal | 13 točk |
| Izkazan je prispevek rezultata investicije(produkt, storitev, proces) na enem ali dveh podpodročjih prehoda na krožno gospodarstvo, vključno s preprečevanjem in nadzorovanjem onesnaževanja zraka, vode in tal | 7 točk |
| Vplivi in učinki rezultata investicije(produkt, storitev proces) na področju prehoda na krožno gospodarstvo, vključno s preprečevanjem in nadzorovanjem onesnaževanja zraka, vode in tal, niso izkazani | 0 točk |

Področje PREHODA NA KROŽNO GOSPODARSTVO, VKLJUČNO S PREPREČEVANJEM IN NADZOROVANJEM ONESNAŽEVANJA se deli na naslednja podpodročja:

a) učinkovitejša raba naravnih virov, vključno s trajnostnim virom biomase in drugih surovin, tudi z:

- zmanjšanjem uporabe primarnih surovin ali povečanjem uporabe stranskih proizvodov in sekundarnih surovin, ali

- ukrepi za učinkovito rabo virov (razen za energetsko učinkovitost),

- bolj učinkovitim ravnanjem s tlemi, vključno z omejevanjem poseganja na kmetijska in gozdna tla ter prekrivanja tal z nepropustnimi materiali;

b) povečana trajnost, podaljšana uporaba izdelkov, popravljivost, nadgradljivost, možnost spremembe namena, možnost ponovne uporabe proizvodov;

c) povečana možnost recikliranja izdelkov, vključno z možnostjo recikliranja posameznih materialov, ki jih vsebujejo ti izdelki, med drugim z nadomestitvijo ali zmanjšano uporabo materialov, ki jih ni mogoče reciklirati;

d) bistveno zmanjšana vsebnost nevarnih snovi in njihova nadomestitev v materialih in proizvodih skozi njihovo celotno življenjsko dobo, tudi z zamenjavo takih snovi z varnejšimi alternativami in zagotavljanjem sledljivosti;

e) preprečevanje ali zmanjšanje nastajanja odpadkov;

f) ponovna uporaba in recikliranje, pri čemer se zagotovi, da se predelani materiali reciklirajo kot visokokakovostne sekundarne surovine v proizvodnji, s čimer se prepreči zmanjšanje kakovosti materiala pri recikliranju;

g) preprečevanje ali zmanjševanje emisij onesnaževal, razen toplogrednih plinov, v zrak, vodo ali tla;

h) čiščenje komunalnih, industrijskih ali padavinskih odpadnih voda ali mešanice odpadnih voda za ponovno uporabe očiščene vode;

i) sprememba poslovnega modela s ponujanjem storitev namesto proizvoda.

Pri ocenjevanju se upošteva tudi posredni prispevek izdelka, storitve ali procesa kot rezultata investicije (prek drugega izdelka, storitve ali procesa) h kateremu koli navedenemu podpodročju.

**Pojasnilo k merilu 4:**

Pri tem merilu je mogoče doseči največ 13 točk, točke se dodeli po podmerilu, na osnovi katerega doseže vloga največje število točk. Ocenjuje se na podlagi navedb v vlogi v Obrazcu 4 : doseganje meril,

Obrazložitev:

Ocenjuje se prispevek rezultat(izdelek ali proces ali storitev) dejavnosti ponudnika, ki se bo realiziral z investicijo v izgradnjo objekta na zemljišču, ki je predmet prodaje Ocenjuje se realnost, utemeljenost in dosegljivost rezultata investicije (izdelek ali proces ali storitev) k zadevnemu področju. Ocenjuje se dodana vrednost prispevka investicije glede na obstoječe najboljše prakse na tem področju.

Ocenjuje se:

• jasno je razvidno, h katerim podpodročjem področja prehoda na krožno gospodarstvo, vključno s preprečevanjem in nadzorovanjem onesnaževanja, kot so opredeljena v nadaljevanju, bo izdelek oziroma storitev oziroma proces prispeval.

• prispevek investicije na vsakem izbranem podpodročju je jasno prikazan, vrednostno utemeljen in izračunan v skladu z eno od uveljavljenih metodologij izračuna oziroma z verodostojno, smiselno izbrano in dobro utemeljeno metodologijo oziroma v primeru nemerljivih prispevkov jasno in konkretno opisan. Vključena je primerjava z obstoječimi izdelki, procesi ali storitvami na tem podpodročju. Vključena je ocena potenciala za prispevek na področju prehoda na krožno gospodarstvo, vključno s preprečevanjem in nadzorovanjem onesnaževanja na globalnem merilu.

• investicija na področju prehoda na krožno gospodarstvo, vključno s preprečevanjem in nadzorovanjem onesnaževanja izkazuje velike prednosti novih izdelkov, procesov ali storitev pred obstoječimi izdelki, procesi ali storitvami na tem področju.

• Ob upoštevanju tehnološke odličnosti in tržnega potenciala investicije ima novi izdelek, proces ali storitev velik potencial za znaten prispevek na področju prehoda na krožno gospodarstvo, vključno s preprečevanjem in nadzorovanjem onesnaževanja na globalnem merilu.

• Investicija izkazuje velike prednosti in velik potencial novih izdelkov, procesov ali storitev na enem podpodročju ali pa so njene prednosti in potencial velike zaradi znatnih prispevkov na več različnih podpodročjih področja prehoda na krožno gospodarstvo, vključno s preprečevanjem in nadzorovanjem onesnaževanja.

Primer načina izkaza prispevka investicije na podpodročju oziroma podpodročjih prehoda na krožno gospodarstvo, vključno s preprečevanjem in nadzorovanjem onesnaževanja:

|  |  |  |
| --- | --- | --- |
| Glavni IZDELEK, PROCES, STORITEV (podčrtajte ali obkrožite, ali gre za izdelek ali proces ali storitev), ki bo rezultat investicije, je: npr. a)**\_\_\_\_\_\_\_\_\_\_\_\_\_\_\_\_\_\_\_\_\_**, in bo prispeval k naslednjemu podpodročju oziroma k naslednjim podpodročjem: npr. a) \_\_\_\_\_\_ b) \_\_\_\_\_\_\_\_ in c) \_\_\_\_\_\_\_\_. | | |
|  | | |
| Stanje pred izvedeno investicijo v letu \_\_\_\_\_(poslovno leto pred izvedbo investicije) | Načrtovano stanje po izvedeni investiciji v letu \_\_\_\_\_\_\_\_ (dve leti po zaključku investicije) | Utemeljitev: |

**Posebej opozarjamo, da bodo navedbe ponudnika del pogodbenih obveznosti v kolikor bo ponudnik izbran. Če kupec pogodbenih obveznosti ne bo izpolnil, bo to razlog vračilo investicijske spodbude, ki predstavlja razliko med kupnino za zemljišče in ocenjeno vrednostjo zemljišča**

**5. Prispevek investicije na področju blažitve podnebnih sprememb**

*Pri tem merilu se upošteva eno podmerilo (največje možno število točk je 13 točk). Podpodročja področja blažitve podnebnih sprememb so navedena pod tabelo.*

|  |  |
| --- | --- |
| Izkazan je prispevek rezultata investicije na treh ali več podpodročjih blažitve podnebnih sprememb. | 13 točk |
| Izkazan je prispevek rezultata investicije na enem ali dveh podpodročjih blažitve podnebnih sprememb. | 7 točk |
| Vplivi in učinki rezultata investicije na področju blažitve podnebnih sprememb niso izkazani. | 0 točk |

Področje BLAŽITVE PODNEBNIH SPREMEMB se deli na naslednja podpodročja:

a) ustvarjanje, prenašanje, shranjevanje, distribucija ali uporaba energije iz obnovljivih virov (kar zajema energijo iz obnovljivih nefosilnih virov, na primer vetrno, sončno (sončni toplotni in sončni fotovoltaični viri) in geotermalno energijo, energijo okolice, energijo plimovanja, valovanja in drugo energijo oceanov, vodno energijo, ter energijo iz biomase, deponijskega plina, plina, pridobljenega z napravami za čiščenje odplak, in bioplina), vključno z uporabo inovativne tehnologije, s katero bi bilo v prihodnje mogoče doseči znatne prihranke, ali s potrebno okrepitvijo ali razširitvijo omrežja;

b) izboljšanje energetske učinkovitosti in zmanjšanje izpustov toplogrednih plinov;

c) povečanje čiste ali podnebno nevtralne mobilnosti;

d) intenzivnejša uporaba tehnologij za okoljsko varno zajemanje in uporabo ogljika ter tehnologij za zajemanje in shranjevanje ogljika, ki zagotavljajo neto zmanjšanje emisij toplogrednih plinov;

e) proizvodnja čistih in učinkovitih goriv iz obnovljivih ali ogljično nevtralnih virov.

Pri ocenjevanju se upošteva tudi posredni prispevek izdelka, storitve ali procesa kot rezultata investicije (prek drugega izdelka, storitve ali procesa) h kateremu koli navedenemu podpodročju.

**Pojasnilo k merilu 5:**

Pri tem merilu je mogoče doseči največ 13 točk, točke se dodeli po podmerilu, na osnovi katerega doseže ponudba največje število točk. Ocenjuje se na podlagi navedb v vlogi v Obrazcu št. 4: doseganje meril.

Obrazložitev:

Ocenjuje se prispevek rezultata investicije (izdelek ali proces ali storitev) na področju blažitve podnebnih sprememb. Ocenjuje se realnost, utemeljenost in dosegljivost rezultata investicije (izdelek ali proces ali storitev) k zadevnemu področju. Ocenjuje se dodana vrednost prispevka investicije glede na obstoječe najboljše prakse na tem področju. Ocenjuje se:

* Jasno je razvidno, h katerim podpodročjem področja blažitve podnebnih sprememb, kot so opredeljena v nadaljevanju, bo izdelek oziroma storitev oziroma proces prispeval.
* Prispevek investicije na vsakem izbranem podpodročju je jasno prikazan, vrednostno utemeljen in izračunan v skladu z eno od uveljavljenih metodologij izračuna oziroma z verodostojno, smiselno izbrano in dobro utemeljeno metodologijo oziroma izjemoma v primeru nemerljivih prispevkov jasno in konkretno opisan. Vključena je primerjava z obstoječimi izdelki, procesi ali storitvami na tem podpodročju. Vključena je ocena potenciala za prispevek na področju blažitve podnebnih sprememb na globalnem merilu.
* Investicija na področju blažitve podnebnih sprememb izkazuje velike prednosti novih izdelkov, procesov ali storitev pred obstoječimi izdelki, procesi ali storitvami na tem področju.
* Ob upoštevanju tehnološke odličnosti in tržnega potenciala investicije ima novi izdelek, proces ali storitev velik potencial za znaten prispevek na področju blažitve podnebnih sprememb na globalnem merilu.
* Investicija izkazuje velike prednosti in velik potencial novih izdelkov, procesov ali storitev na enem podpodročju ali pa so njene prednosti in potencial velike zaradi znatnih prispevkov na več različnih podpodročjih področja blažitve podnebnih sprememb.

Primer načina izkaza prispevka investicije na podpodročju oziroma podpodročjih blažitve podnebnih sprememb:

|  |  |  |
| --- | --- | --- |
| Glavni IZDELEK, PROCES, STORITEV (podčrtajte ali obkrožite, ali gre za izdelek ali proces ali storitev), ki bo rezultat investicije, je: npr. a)**\_\_\_\_\_\_\_\_\_\_\_\_\_\_\_\_\_\_\_\_\_**, in bo prispeval k naslednjemu podpodročju oziroma k naslednjim podpodročjem: npr. a) \_\_\_\_\_\_ b) \_\_\_\_\_\_\_\_ in c) \_\_\_\_\_\_\_\_. | | |
|  | | |
| Stanje pred izvedeno investicijo v letu \_\_\_\_\_(poslovno leto pred izvedbo investicije) | Načrtovano stanje po izvedeni investiciji v letu \_\_\_\_\_\_\_\_ (dve leti po zaključku investicije) | Utemeljitev: |

**Posebej opozarjamo, da bodo navedbe prijavitelja v vlogi del pogodbenih obveznosti. Če vlagatelj pogodbenih obveznosti ne bo izpolnil, bo to razlog za prekinitev pogodbe in vračilo državne pomoči, ki predstavlja razliko med kupnino za zemljišče in ocenjeno vrednostjo zemljišča.**

**6. Prispevek gospodarske družbe k okoljski odgovornosti lokalnega okolja in razogljičenju prometnega sektorja**

*Pri tem merilu se upoštevajo vsa podmerila (največja možna vsota točk je 9 točk). Točke pri tem merilu se dodeli na podlagi vsote točk pri podmerilih. Merilo se ocenjuje na podlagi navedb v Obrazcu 4: doseganje meril*

|  |  |
| --- | --- |
| Gospodarska družba spodbuja oziroma bo v obdobju izvajanja in ohranjanja investicije spodbujala zaposlene k uporabi prevozov z nižjim ogljičnim odtisom (pomoč pri organizaciji skupnih prevozov, izgradnja kolesarnic s priključki za polnjenje e-koles, razpolaganje z električnimi kolesi (e-kolesa) za službeno uporabo ali javno izposojo (na podlagi koncesijske pogodbe oziroma javno zasebnega partnerstva)). | 2 točki |
| Za gospodarsko družbo ni izkazano spodbujanje zaposlenih k uporabi prevozov z nižjim ogljičnim odtisom (pomoč pri organizaciji skupnih prevozov, izgradnja kolesarnic s priključki za polnjenje e-koles, razpolaganje z električnimi kolesi (e-kolesa) za službeno uporabo ali javno izposojo (na podlagi koncesijske pogodbe oziroma javno zasebnega partnerstva)) oziroma spodbujanje zaposlenih k uporabi prevozov z nižjim ogljičnim odtisom v obdobju izvajanja in ohranjanja investicije ne izhaja iz vloge ali predloženega investicijskega programa. | 0 točk |
| Gospodarska družba ima oziroma bo v obdobju izvajanja in ohranjanja investicije imela polnilnice za električna vozila, vodikove polnilnice, ki se nahajajo oziroma se bodo nahajale v bližini lokacije gospodarske družbe in so oziroma bodo namenjene polnjenju vozil za zaposlene oziroma javno uporabo. | 2 točki |
| Za gospodarsko družbo ni izkazano, da ima oziroma bo imela polnilnice v obdobju izvajanja in ohranjanja investicije za električna vozila, ki se nahajajo oziroma se bodo nahajale v bližini lokacije gospodarske družbe in so oziroma bodo namenjene polnjenju vozil za zaposlene oziroma javno uporabo. | 0 točk |
| Gospodarska družba ima oziroma bo v obdobju izvajanja in ohranjanja investicije imela logistiko produktov oziroma storitev gospodarske družbe, organizirano na način, da prispeva oziroma bo prispevala k čisti in trajnostni mobilnosti oziroma razogljičenju prometnega sektorja. | 2 točki |
| Za gospodarsko družbo ni izkazano, da ima oziroma da bo v obdobju izvajanja in ohranjanja investicije imela logistiko produktov oziroma storitev gospodarske družbe organizirano na način, da bi prispevala k čisti in trajnostni mobilnosti oziroma razogljičenju prometnega sektorja. | 0 točk |
| Gospodarska družba spodbuja oziroma bo v obdobju izvajanja in ohranjanja investicije spodbujala k okoljsko prijaznejši skrbi za okolico (zmanjševanje oziroma opuščanje košnje zelenic, postavitev hotelov za žuželke, postavitev čebelnjaka v bližini družbe, pogozdovanje, lokalno pridelana hrana itd.). | 1 točka |
| Za gospodarsko družbo ni izkazano, da spodbuja oziroma da bo v obdobju izvajanja in ohranjanja investicije spodbujala k okoljsko prijaznejši skrbi za okolico (zmanjševanje oziroma opuščanje košnje zelenic, postavitev hotelov za žuželke, postavitev čebelnjaka v bližini družbe, pogozdovanje, lokalno pridelana hrana itd.). | 0 točk |
| Gospodarska družba izobražuje zaposlene ali njihove družinske člane ter se povezuje z lokalnimi ustanovami oziroma bo v obdobju izvajanja in ohranjanja investicije izobraževala zaposlene in njihove družinske člane ter se povezovala z lokalnimi ustanovami na področju okolju bolj prijaznega delovanja v vsakdanjem življenju. | 1 točka |
| Za gospodarsko družbo ni izkazano, da izobražuje oziroma da bo izobraževala zaposlene ali njihove družinske člane ter da se povezuje oziroma se bo v obdobju izvajanja in ohranjanja investicije povezovala z lokalnimi ustanovami na področju okolju bolj prijaznega delovanja v vsakdanjem življenju. | 0 točk |
| Gospodarska družba najema oziroma bo v obdobju izvajanja in ohranjanja investicije najemala »zelene poklice« za zniževanje ogljičnega odtisa gospodarske družbe. | 1 točka |
| Za gospodarsko družbo ni izkazano, da najema oziroma da bo najemala v obdobju izvajanja in ohranjanja investicije »zelene poklice« za zniževanje ogljičnega odtisa gospodarske družbe. | 0 točk |

**Pojasnilo k merilu 6:**

Pri tem merilu je mogoče doseči največ 9 točk. Točke pri tem merilu se dodeli na podlagi vsote točk pri podmerilih. Ocenjuje se na podlagi navedb v v obrazcu 4: doseganje meril

Pojasnilo zelenih poklicev:

Za zelene poklice se štejejo zdravstveni in finančni poklici, poklici v informacijskih tehnologijah in spletnih komunikacijah, poklici v organizaciji, in sicer: inženirji na področju solarne in vetrne energije, inženirji okoljskih ali bioloških sistemov, arhitekti, okoljski pravniki, vodje kampanj in organizatorji dogodkov, ekoumetniki, upravljalci trajnostnega razvoja, okoljski tehnologi, načrtovalci rabe naravnih virov, okoljski finančni menedžerji, tehnologi za okolju prijazno proizvodnjo, načrtovalci in upravljalci čistilnih naprav za čiščenje voda ali zraka, tehniki pri čistilnih napravah, načrtovalci protihrupnih sistemov in sistemov proti elektromagnetnemu onesnaževanju, strokovnjaki za ravnanje z vodami in odpadki, strokovnjaki za reciklažo, energetski menedžerji za varčevanje, strokovnjaki za okoljsko ekonomijo in za integralno kmetovanje, strokovnjaki za regeneriranje naravnega okolja, ponudniki zelenega turizma, ekološki vodniki, hidrologi, ekološki kmetovalci in gozdarji, ki pomagajo lokalnemu prebivalstvu, da na ekološko sprejemljiv način, ne da bi se uničeval gozd, vzgaja drevesa za pohištvo, pridobiva zdravilna sredstva, goji sadno drevje. Pa tudi poklici na področju izdelave vozil na hibridni, električni ali sončni pogon, servisa koles in pametnih telefonov, modni oblikovalci in podobni poklici, ki prispevajo k okoljski odgovornosti.

**Posebej opozarjamo, da bodo navedbe ponudnika del pogodbenih obveznosti v kolikor bo ponudnik izbran. Če kupec pogodbenih obveznosti ne bo izpolnil, bo to razlog za vračilo investicijske spodbude, ki predstavlja razliko med kupnino za zemljišče in ocenjeno vrednostjo zemljišča.**

**7. Skladnost načrtovane investicije z namensko rabo prostora, določeno v prostorskih aktih**

*Pri tem merilu se upošteva eno podmerilo (največje možno število točk je 10 točk).*

|  |  |  |  |
| --- | --- | --- | --- |
| |  |  | | --- | --- | | Investicija bo umeščena na razvrednoteno območje z ustrezno namensko rabo prostora, določeno v izvedbenih prostorskih aktih, in bo prispevala k sanaciji. |  | | 10 točk |
| Investicija bo umeščena v obstoječo obrtno-poslovno cono z ustrezno namensko rabo prostora, določeno v izvedbenih prostorskih aktih. | 7 točk |
| Investicija bo umeščena na območje z ustrezno namensko rabo prostora, določeno v izvedbenih prostorskih aktih. | 4 točke |

**Pojasnilo k merilu 7:**

Pri tem merilu je mogoče doseči največ 10 točk, točke se dodeli po podmerilu, na osnovi katerega doseže vloga največje število točk. Ocenjuje se umeščenost investicije glede na namensko rabo prostora, določeno v prostorskih aktih. V kolikor je investicija umeščena na razvrednoteno območje z ustrezno namensko rabo, mora ponudnik navesti GPS koordinate področja, na podlagi katere je mogoče preveriti, ali gre za razvrednoteno območje.

**8. Učinki investicije na skladen regionalni razvoj**

*Pri tem merilu se upošteva eno podmerilo (največje možno število točk je 8 točk) glede na to, med katere regije glede na indeks razvojne ogroženosti sodi regija, v kateri bo investicija izvedena.*

|  |  |
| --- | --- |
| Regije, v katerih je indeks razvojne ogroženosti 120 in več  *(Pomurska, 172,5, Primorsko-notranjska, 138,3, Podravska, 133,4, Zasavska, 132,3, Koroška, 127,7, Posavska, 121,8)* | 8 točk |
| Regije, v katerih je indeks razvojne ogroženosti od 100 do 119  *(Goriška, 117,1, Savinjska, 109,3, Obalno-kraška, 103,2)* | 7 točk |
| Regije, v katerih je indeks razvojne ogroženosti od 80 do 99  *(Jugovzhodna Slovenija, 93,0, Gorenjska, 85,3)* | 6 točk |
| Regije, v katerih je indeks razvojne ogroženosti 79 in manj  *(Osrednjeslovenska, 49,6)* | 5 točk |

**Pojasnilo k merilu 8:**

Pri tem merilu je mogoče doseči največ 8 točk. Regija, v kateri bo investicija izvedena, bo ocenjena na podlagi podatkov iz vloge v Obrazcu št. 4: Doseganje meril. Največ točk dobi investicija, ki je umeščena v regijo z najvišjim indeksom ogroženosti. Indeksi ogroženosti posameznih regij so opredeljeni v Pravilniku o razvrstitvi razvojnih regij po stopnji razvitosti za programsko obdobje 2021–2027 (Uradni list RS, št. 118/21), na spodnji spletni strani: https://www.uradni-list.si/glasilo-uradni-list-rs/vsebina/2021-01-2545/pravilnik-o-razvrstitvi-razvojnih-regij-po-stopnji-razvitosti-za-programsko-obdobje-2021-2027.

**9. Prispevek gospodarske družbe k digitalni preobrazbi**

*Pri tem merilu se upoštevajo vsa podmerila (največja možna vsota točk je 10 točk). Točke pri tem merilu se dodeli na podlagi vsote točk pri podmerilih. Merilo se ocenjuje na podlagi navedb v Obrazcu 4: doseganje meril .*

|  |  |
| --- | --- |
| Gospodarska družba ima digitalno strategijo za preoblikovanje poslovanja in jo je predložila kot dokazilo. | 1 točka |
| Gospodarska družba nima digitalne strategije za preoblikovanje poslovanja. | 0 točk |
| Dostop do interneta za službene namene ima več kot polovica zaposlenih in samozaposlenih v gospodarski družbi oziroma vsaj 30 % zaposlenim in samozaposlenim je bila dodeljena prenosna naprava z dostopom do interneta za delo od doma. | 1 točka |
| Dostop do interneta za službene namene ima manj kot polovica zaposlenih in samozaposlenih v gospodarski družbi oziroma je bila manj kot 30 % zaposlenim in samozaposlenim dodeljena prenosna naprava z dostopom do interneta za delo od doma. | 0 točk |
| Gospodarska družba ima spletno stran ali uporablja dva ali več družbenih medijev (ima profil), uporablja družabna omrežja (npr. Facebook, LinkedIn), spletne strani za delitev multimedijskih vsebin (npr. Instagram, YouTube), ima svoj blog ali uporablja mikroblog (npr. Twitter); uporablja orodja za izmenjavo znanj, ki temeljijo na Wiki. | 1 točka |
| Gospodarska družba nima spletne strani ali uporablja manj kot dva družbena medija (ima profil), uporablja družabna omrežja (npr. Facebook, LinkedIn), spletne strani za delitev multimedijskih vsebin (npr. Instagram, YouTube), ima svoj blog ali uporablja mikroblog (npr. Twitter); uporablja orodja za izmenjavo znanj, ki temeljijo na Wiki. | 0 točk |
| Gospodarska družba najema storitve računalništva v oblaku, npr. e-pošto, storitve za shranjevanje datotek, računalniške zmogljivosti za poganjanje programske opreme gospodarske družbe (npr. virtualnih procesorjev ali pomnilnikov), oziroma za iste namene uporablja lokalne strežnike. | 1 točka |
| Gospodarska družba ne najema storitev računalništva v oblaku, npr. e-pošte, storitev za shranjevanje datotek, računalniških zmogljivosti za poganjanje programske opreme gospodarske družbe (npr. virtualnih procesorjev ali pomnilnikov), oziroma za iste namene ne uporablja lokalnih strežnikov. | 0 točk |
| Gospodarska družba uporablja naprednejše digitalne tehnologije: umetno inteligenco (npr. tehnologije za prepoznavanje predmetov ali oseb (npr. računalniški vid, strojni vid), ki na podlagi slike prepoznajo izdelek, prstni odtis, obraz, objekt) ali internet stvari (komunikacija med pametnimi napravami ali sistemi, npr. za zagotavljanje varnosti prostorov, upravljanje uporabe energije, upravljanje logistike), ali najema srednje ali naprednejše storitve računalništva v oblaku, npr. najem varnostne programske opreme kot storitev računalništva v oblaku, najem storitev gostovanja baze gospodarske družbe, najem finančno-računovodske programske opreme. | 1 točka |
| Gospodarska družba ne uporablja naprednejših digitalnih tehnologij: umetne inteligence (npr. tehnologije za prepoznavanje predmetov ali oseb (npr. računalniški vid, strojni vid), ki na podlagi slike prepoznajo izdelek, prstni odtis, obraz, objekt) ali interneta stvari (komunikacija med pametnimi napravami ali sistemi, npr. za zagotavljanje varnosti prostorov, upravljanje uporabe energije, upravljanje logistike), oziroma ne najema srednjih ali naprednejših storitev računalništva v oblaku, npr. najem varnostne programske opreme kot storitev računalništva v oblaku, najem storitev gostovanja baze gospodarske družbe, najem finančno-računovodske programske opreme. | 0 točk |
| Gospodarska družba uporablja programsko rešitev ERP (Enterprise Resource Planning), celovito programsko rešitev, ki omogoča celovito vodenje gospodarske družbe, ali programsko rešitev za upravljanje odnosov s strankami (CRM) (Customer Relationship Management), ki omogoča vodenje ključnih informacij o strankah, ali programsko rešitev za upravljanje človeških virov (HRM), ali programsko rešitev za brezpapirno poslovanje (npr. dokumentarni sistem). | 1 točka |
| Gospodarska družba ne uporablja programske rešitve ERP (Enterprise Resource Planning), celovite programske rešitve, ki omogoča celovito vodenje gospodarske družbe, ali programske rešitve za upravljanje odnosov s strankami (CRM) (Customer Relationship Management), ki omogoča vodenje ključnih informacij o strankah, ali programske rešitve za upravljanje človeških virov (HRM), ali programske rešitve za brezpapirno poslovanje (npr. dokumentarni sistem). | 0 točk |
| Gospodarska družba je več kot 1 % svojega prihodka v prejšnjem letu ustvarila s prodajo prek računalniških omrežij – spletnih strani ali računalniške izmenjave podatkov (RIP). | 1 točka |
| Gospodarska družba je 1 % ali manj svojega prihodka v prejšnjem letu ustvarila s prodajo prek računalniških omrežij – spletnih strani ali računalniške izmenjave podatkov (RIP). | 0 točk |
| Gospodarska družba uporablja orodja za podporo timskega dela in sodelovanja (npr. MS Teams, Slack). | 1 točka |
| Gospodarska družba ne uporablja orodij za podporo timskega dela in sodelovanja (npr. MS Teams, Slack). | 0 točk |
| Gospodarska družba uporablja pametne naprave ali sisteme. | 1 točka |
| Gospodarska družba ne uporablja pametnih naprav ali sistemov. | 0 točk |
| Gospodarska družba skrbi za zagotavljanje kibernetske varnosti z ustrezno nameščeno in upravljano požarno pregrado nove generacije, z vpeljavo in rednim preverjanjem postopkov prepoznavanja varnostnih incidentov in odziva na zaznane incidente, z ozaveščanjem in rednim izobraževanjem zaposlenih glede informacijske varnosti ali drugimi zaščitnim ukrepi, ki so sprejeti za zaščito informacijskih sistemov in uporabnikov pred nepooblaščenimi dostopi in napadi ter pomenijo obrambo računalnikov, strežnikov, mobilnih naprav, elektronskih sistemov, omrežij in podatkov pred zlonamernimi napadi. | 1 točka |
| Gospodarska družba ne zagotavlja kibernetske varnosti z ustrezno nameščeno in upravljano požarno pregrado nove generacije, z vpeljavo in rednim preverjanjem postopkov prepoznavanja varnostnih incidentov in odziva na zaznane incidente, z ozaveščanjem in rednim izobraževanjem zaposlenih glede informacijske varnosti ali drugimi zaščitnim ukrepi, ki so sprejeti za zaščito informacijskih sistemov in uporabnikov pred nepooblaščenimi dostopi in napadi ter pomenijo obrambo računalnikov, strežnikov, mobilnih naprav, elektronskih sistemov, omrežij in podatkov pred zlonamernimi napadi. | 0 točk |

**Pojasnilo k merilu 9:**

Pri tem merilu je mogoče doseči največ 10 točk. Točke pri tem merilu se dodeli na podlagi vsote točk pri podmerilih. Ocenjuje se prispevek ponudnika k digitalni preobrazbi na podlagi navedb v Obrazcu 4: doseganje meril ter na osnovi predloženih dokazil v kolikor so ta zahtevana v podmerilih in pojasnilih meril. V kolikor se zahteva predložitev dokazila, pa le-to ni bilo priloženo ponudbi , bo ponudba pri zadevnem podmerilu prejela 0 točk. Komisija ne bo pozivala ponudnika za dopolnitev, če bo v vlogi navedel, da izpolnjuje pogoje za točke po podmerilu, ustreznega dokazila pa ne bo predložil.

**10. Sodelovanje gospodarske družbe z lokalnim okoljem ali širšo skupnostjo**

*Pri tem merilu se upošteva eno podmerilo (največje možno število točk je 6 točk).*

|  |  |
| --- | --- |
| Izkazano je, da gospodarska družba sodeluje z lokalnim okoljem ali širšo skupnostjo tako na osnovi partnerstva z lokalnimi gospodarskimi družbami (npr. dobavitelji) kot tudi na osnovi partnerstva z razvojnimi in izobraževalnimi institucijami ter sodeluje z lokalnimi skupnostmi in neguje vzajemno koristna razmerja z njimi: spodbuja nepridobitne dejavnosti, družbeno koristne aktivnosti idr. | 6 točk |
| Izkazano je, da gospodarska družba sodeluje z lokalnim okoljem ali širšo skupnostjo na osnovi partnerstva z lokalnimi gospodarskimi družbami (npr. dobavitelji) ali na osnovi partnerstva z razvojnimi in izobraževalnimi institucijami ali sodeluje z lokalnimi skupnostmi in neguje vzajemno koristna razmerja z njimi: spodbuja nepridobitne dejavnosti, družbeno koristne aktivnosti idr. | 3 točke |
| Ni izkazano, da gospodarska družba sodeluje z lokalnim okoljem ali širšo skupnostjo na osnovi partnerstva z lokalnimi gospodarskimi družbami (npr. dobavitelji) ali na osnovi partnerstva z razvojnimi in izobraževalnimi institucijami ali da sodeluje z lokalnimi skupnostmi in neguje vzajemno koristna razmerja z njimi: spodbuja nepridobitne dejavnosti, družbeno koristne aktivnosti idr. | 0 točk |

**Pojasnilo k merilu 10:**

Pri tem merilu je mogoče doseči največ 6 točk, točke se dodeli po podmerilu, na osnovi katerega doseže ponudnik največje število točk. Merilo se ocenjuje na podlagi utemeljenih navedb v Obrazcu 4: doseganje meril, o obstoječem sodelovanju prijavitelja z lokalnimi gospodarskimi družbami ter z razvojnimi in izobraževalnimi institucijami, kar mora biti podkrepljeno s priloženimi dokazili o sodelovanju ali z v vlogi navedeno informacijo, v katerih javno dostopnih dokumentih je zadevno sodelovanje mogoče preveriti (npr. iz Letnih poročil gospodarske družbe na AJPES). V kolikor zahtevana dokazila niso priložena vlogi, bo vloga ponudnika pri zadevnem podmerilu prejela 0 točk. Komisija ne bo pozivala ponudnika za dopolnitev, če bo v ponudbi navedel, da izpolnjuje pogoje za točke po podmerilu, ustreznega dokazila pa ne bo predložil.

**Ponudnik se uvrsti v nadaljnji postopek, če pri merilih od 1 do 10 pridobi z najmanj 50 točk in če vsota ocenjenih točk pri merilih od 3 do 6 predstavlja najmanj 40 % vsote ocenjenih točk pri merilih od 1 do 10 .**